Diari Oficial de la Generalitat Valenciana


Sumari del DOGV 5895, del 18-11-2008 (2008/13068)

RESOLUCIÓ de 28 d'octubre de 2008, de la presidenta de l'Institut de la Petita i Mitjana Indústria de la Generalitat Valenciana (IMPIVA), per la qual es modifica la convocatòria d'ajudes dirigides a instituts tecnològics aprovada per Resolució de 15 de gener de 2008 (DOCV núm. 5683, de 18 de gener de 2008).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5895

Data del DOGV
:   18-11-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/13113


Data del document
:   28-10-2008

Organisme emissor
:   Institut de la Petita i Mitjana Indústria de la Generalitat Valenciana (IMPIVA)

Tipus de document
:   Resolució

Anàlisi jurídica

 Descriptors 

:   * centre d'investigació
    * recerca i desenvolupament
    * innovació
    * programa d'investigació
    * transferència de tecnologia
    * projecte d'investigació
    * suport econòmic
    * societat sense fins de lucre
    * ajuda pública

RESOLUCIÓ de 28 d'octubre de 2008, de la presidenta de l'Institut de la Petita i Mitjana Indústria de la Generalitat Valenciana (IMPIVA), per la qual es modifica la convocatòria d'ajudes dirigides a instituts tecnològics aprovada per Resolució de 15 de gener de 2008 (DOCV núm. 5683, de 18 de gener de 2008). [2008/13186]  
Mitjançant Resolució de 15 de gener de 2008, de la presidenta de l'Institut de la Petita i Mitjana Indústria de la Generalitat Valenciana, IMPIVA (DOCV núm. 5683, de 18 de gener de 2008), es convocaren ajudes dirigides a instituts tecnològics en el marc del Programa de Foment de la Innovació i del Programa d'I+D. En ambdós programes es consideren costos subvencionables els costos indirectes, sempre que la suma d'estos no supere el 20% dels costos directament imputables al projecte.  
L'Ordre EHA/524/2008, de 26 de febrer, per la qual s'aproven les despeses subvencionables dels programes operatius del Fons Europeu de Desenvolupament Regional i del Fons de Cohesió, permet en la norma núm. 5 que les quantitats a tant alçat, basades en els costos mitjans, puguen arribar fins al 25% dels costos directes d'una operació que puga afectar el nivell de les despeses generals.  
Tenint en compte l'esmentada disposició i l'experiència acumulada en convocatòries anteriors en què es posa de manifest que en la justificació presentada per instituts tecnològics, estos incorren en despeses indirectes per un import que supera el 20% previst en la convocatòria aprovada per Resolució de 15 de gener de 2008, i en virtut del que s'ha disposat en l'article 1.4 de l'Ordre de la Conselleria d'Empresa, Universitat i Ciència de 12 de desembre de 2006, resolc:  
Modificar la convocatòria d'ajudes dirigides a instituts tecnològics aprovada per Resolució de 15 de gener de 2008, de la presidenta de l'Institut de la Petita i Mitjana Indústria de la Generalitat Valenciana, IMPIVA (DOCV núm. 5.683, de 18 de gener de 2008), en el sentit de permetre, tant en el Programa de Foment de la Innovació com en el d'I+D, que les entitats beneficiàries puguen presentar com a cost subvencionable una suma de costos indirectes, sempre que la suma d'estos no supere el 25% dels costos directament imputables al projecte.  
València, 28 d'octubre de 2008.- La presidenta de l'IMPIVA: Belén Juste Picón.